শেকসপিয়ার ইন লাভ () হল জন ম্যাডেন পরিচালিত ১৯৯৮ সালের প্রণয়ধর্মী হাস্যরসাত্মক চলচ্চিত্র। এটি রচনা করেন মার্ক নরম্যান ও টম স্টপার্ড এবং প্রযোজনা করেন হার্ভি ওয়াইনস্টিন। এতে শ্রেষ্ঠাংশে অভিনয় করেন গ্বিনিথ পালট্রো, জোসেফ ফাইঞ্জ, জেফ্রি রাশ, কলিন ফার্থ, বেন অ্যাফ্লেক ও জুডি ডেঞ্চ। এই চলচ্চিত্রে রোমিও অ্যান্ড জুলিয়েট নাটক রচনার সময় নাট্যকার উইলিয়াম শেকসপিয়ার (ফাইঞ্জ) ও ভায়োলা দে লেসেপ্সের (পালট্রো) মধ্যকার কাল্পনিক প্রেমের গল্প দেখানো হয়েছে। কয়েকটি চরিত্র ঐতিহাসিক ব্যক্তিদের থেকে অনুপ্রাণিত এবং বেশ কিছু চরিত্র, সংলাপ ও গল্পের উপকরণ শেকসপিয়ারের নাটক থেকে নেওয়া হয়েছে।  শেকসপিয়ার ইন লাভ সমালোচকদের নিকট থেকে প্রশংসা লাভ করে এবং বক্স অফিসে সফল হয়। এটি বিশ্বব্যাপী ২৮৯ মিলিয়ন মার্কিন ডলার আয় করে এবং ১৯৯৮ সালের নবম সর্বোচ্চ আয়কারী চলচ্চিত্র ছিল। চলচ্চিত্রটি উচ্চ দক্ষতা সম্পন্ন গল্প, হাস্যরস ও নাটকীয়তার ভারসাম্য, মানসম্পন্ন সংলাপ, অভিনয়শিল্পীদের পারদর্শিতা ও নির্মাণ পরিকল্পনার জন্য খ্যাতি অর্জন করে। চলচ্চিত্রটি অসংখ্য পুরস্কার অর্জন করে; এটি শ্রেষ্ঠ সঙ্গীতধর্মী বা হাস্যরসাত্মক চলচ্চিত্র এবং সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী (পালট্রো)-সহ তিনটি বিভাগে গোল্ডেন গ্লোব পুরস্কার, শ্রেষ্ঠ অভিনয়শিল্পীদল ও প্রধান চরিত্রে শ্রেষ্ঠ অভিনেত্রী বিভাগে দুটি স্ক্রিন অ্যাক্টরস গিল্ড পুরস্কার, এবং শ্রেষ্ঠ চলচ্চিত্রসহ চারটি ব্রিটিশ অ্যাকাডেমি চলচ্চিত্র পুরস্কার অর্জন করে। চলচ্চিত্রটি ৭১তম একাডেমি পুরস্কারে তেরটি মনোনয়ন থেকে শ্রেষ্ঠ চলচ্চিত্র, শ্রেষ্ঠ অভিনেত্রী (পালট্রো), শ্রেষ্ঠ পার্শ্ব অভিনেত্রী (ডেঞ্চ)-সহ সর্বাধিক সাতটি বিভাগে পুরস্কার অর্জন করে।  অভিনয়শিল্পীদল  গ্বিনিথ পালট্রো - ভায়োলা দে লেসেপ্স  জোসেফ ফাইঞ্জ - উইলিয়াম শেকসপিয়ার  জেফ্রি রাশ - ফিলিপ হেনস্লো  কলিন ফার্থ - লর্ড ওয়েসেক্স  বেন অ্যাফ্লেক - নেড অ্যালিন  জুডি ডেঞ্চ - রানী প্রথম এলিজাবেথ  সিমন ক্যালো - এডমন্ড টিলনি  জিম কার্টার - রালফ ব্যাশফোর্ড  মার্টিন ক্লানেস - রিচার্ড বারবেজ  অ্যান্টনি শের - ডক্টর মথ  ইমেল্ডা স্টনটন - সেবিকা  টম উইলকিনসন - হিউ ফেনিম্যান  মার্ক উইলিয়ামস - ওয়াব্যাশ  ড্যানিয়েল ব্রোকলব্যাঙ্ক - স্যাম গোস  নিকোলাস লে প্রিভস্ট - স্যার রবার্ট দে লেসেপ্স  জিল বেকার - লেডি দে লেসেপ্স  প্যাট্রিক বার্লো - উইল কেম্প  জো রবার্টস - জন ওয়েবস্টার  রুপার্ট এভারেট - ক্রিস্টোফার "কিট" মার্লো  জন ইনম্যান - নাটকে লেডি কাপুলেট  স্যান্ড্রা রাইনটন - রোজালিন  পল বিগলি - পিটার  তথ্যসূত্র  আরও পড়ুন    বহিঃসংযোগ               Official website for stage adaptation  বিষয়শ্রেণী:১৯৯৮-এর চলচ্চিত্র বিষয়শ্রেণী:১৯৯৮-এর প্রণয়ধর্মী হাস্যরসাত্মক নাট্য চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:১৯৯০-এর দশকের ঐতিহাসিক প্রণয়ধর্মী চলচ্চিত্র বিষয়শ্রেণী:১৯৯০-এর দশকের ব্রিটিশ চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র বিষয়শ্রেণী:ইংরেজি ভাষার ঐতিহাসিক প্রণয়ধর্মী চলচ্চিত্র বিষয়শ্রেণী:ইংরেজি ভাষার প্রণয়ধর্মী হাস্যরসাত্মক নাট্য চলচ্চিত্র বিষয়শ্রেণী:ব্রিটিশ ঐতিহাসিক প্রণয়ধর্মী চলচ্চিত্র বিষয়শ্রেণী:ব্রিটিশ প্রণয়ধর্মী হাস্যরসাত্মক নাট্য চলচ্চিত্র বিষয়শ্রেণী:মার্কিন ঐতিহাসিক প্রণয়ধর্মী চলচ্চিত্র বিষয়শ্রেণী:মার্কিন প্রণয়ধর্মী হাস্যরসাত্মক নাট্য চলচ্চিত্র বিষয়শ্রেণী:ইউনিভার্সাল পিকচার্সের চলচ্চিত্র বিষয়শ্রেণী:মিরাম্যাক্সের চলচ্চিত্র বিষয়শ্রেণী:জন ম্যাডেন পরিচালিত চলচ্চিত্র বিষয়শ্রেণী:টম স্টপার্ডের চিত্রনাট্য সংবলিত চলচ্চিত্র বিষয়শ্রেণী:মার্ক নরম্যানের চিত্রনাট্য সংবলিত চলচ্চিত্র বিষয়শ্রেণী:স্টিফেন ওয়ারবেক সুরারোপিত চলচ্চিত্র বিষয়শ্রেণী:হার্ভি ওয়াইনস্টিন প্রযোজিত চলচ্চিত্র বিষয়শ্রেণী:রোমিও অ্যান্ড জুলিয়েট অবলম্বনে চলচ্চিত্র বিষয়শ্রেণী:ক্রিস্টোফার মার্লোর সাংস্কৃতিক চিত্রায়ন বিষয়শ্রেণী:উইলিয়াম শেকসপিয়ার সম্পর্কে চলচ্চিত্র বিষয়শ্রেণী:প্রথম এলিজাবেথ সম্পর্কে চলচ্চিত্র বিষয়শ্রেণী:অভিনয়শিল্পী সম্পর্কে চলচ্চিত্র বিষয়শ্রেণী:লেখক সম্পর্কে চলচ্চিত্র বিষয়শ্রেণী:১৫৯০-এর দশকের পটভূমিতে চলচ্চিত্র বিষয়শ্রেণী:লন্ডনের পটভূমিতে চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব বিজয়ী বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:স্যাটেলাইট পুরস্কার বিজয়ী চলচ্চিত্র